2020. gada 1. decembrī Rīkojums Nr. 704

Rīgā (prot. Nr. 77 30. §)

**Par apropriācijas palielināšanu Iekšlietu ministrijai**

1. Atbilstoši likuma "[Par valsts budžetu 2020. gadam](https://likumi.lv/ta/id/306232-par-valsts-budzetu-2019-gadam)" [44. panta](https://likumi.lv/ta/id/306232-par-valsts-budzetu-2019-gadam#p42) otrajai un trešajai daļai atbalstīt apropriācijas palielināšanu Iekšlietu ministrijai (Nodrošinājuma valsts aģentūrai) resursiem no dotācijas no vispārējiem ieņēmumiem un izdevumiem budžeta apakšprogrammā 40.02.00 "Nekustamais īpašums un centralizētais iepirkums" 127 637 *euro* apmērā nekustamo īpašumu remontam Lielajā ielā 45, Daugavpilī, Bruņinieku ielā 72B, Rīgā, un Ezermalas ielā 10B, Rīgā, lai nodrošinātu valsts pārvaldes funkciju īstenošanu.

2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.

Ministru prezidents A. K. Kariņš

Iekšlietu ministrs S. Ģirģens